...ਤਾਂ ਅਸੀਂ ਭੁੱਖੇ ਢਿੱਡ ਵੀ ਕੱਟ ਲਵਾਂਗੇ।"

ਹੋਰਨਾਂ ਦੀ ਵੀ ਇਹੀ ਕਹਾਣੀ

ਇਹ ਦਰਦ ਭਰੇ ਅਲਫਾਜ਼ ਇਕੱਲੀ ਸੁਖਪਾਲ ਕੌਰ ਦੇ ਨਹੀਂ ਹਨ, ਸਗੋਂ ਅਜਿਹੇ ਹੋਰ ਵੀ ਦਲਿਤ ਪਰਿਵਾਰ ਹਨ, ਜਿਨਾਂ ਦਾ ਇਲਜ਼ਾਮ ਹੈ ਕਿ ਬਿਨਾਂ ਕਿਸੇ ਗੁਨਾਹ ਦੇ ਉਨ੍ਹਾਂ ਦੀ ਕੁੱਟ-ਮਾਰ ਹੋਈ ਹੈ। 

ਇਸ ਪਿੰਡ ਦੇ ਬਹੁਤੇ ਲੋਕਾਂ ਨੇ ਪੁਲਿਸ ਦੇ ਡਰ ਕਾਰਨ ਆਪਣੀ ਸ਼ਨਾਖ਼ਤ ਨਾ ਦੱਸਣ ਲਈ ਵੀ ਕਿਹਾ। 

ਲੋਕ ਕਹਿ ਰਹੇ ਹਨ ਕਿ ਸਿਰਫ਼ ਉਨ੍ਹਾਂ ਨੂੰ ਇਹ ਤਾਂ ਦੱਸਿਆ ਜਾਵੇ ਕਿ ਦਲਿਤਾਂ ਦੀ ਇਹ ਵੀਹੀ 'ਚ ਕੌਣ ਕਸੂਰਵਾਰ ਸੀ।

ਪਿੰਡ ਠੂਠਿਆਂਵਾਲੀ ਦੀ ਇੱਕ ਹੋਰ ਦਲਿਤ ਔਰਤ ਇਲਜ਼ਾਮ ਲਾਉਂਦਿਆਂ ਕਿਹਾ ਕਿ ਬਲਵੀਰ ਕੌਰ ਨੇ ਦੱਸਿਆ ਕਿ ਜਦੋਂ ਪੁਲਿਸ ਨੇ ਤੜਕਸਾਰ ਦਲਿਤਾਂ ਦੇ ਵਿ... ਬਾਕੀ ਲੇਖ ਲਿਖੋ:
ਇਹ ਦਲਿਤ ਵਿਹੜੇ 'ਤੇ ਨਿਰੋਲ ਗਿਣਿਆਂ-ਮਿਥਿਆ ਹਮਲਾ ਹੈ। ਪੁਲਿਸ ਨੇ 50 ਜਣਿਆਂ ਵਿਰੁੱਧ ਪਰਚਾ ਦਰਜ ਕੀਤਾ ਹੈ ਤੇ ਇਹਨਾਂ 'ਚੋਂ 24 ਜਣਿਆਂ ਨੂੰ ਗ੍ਰਿਫ਼ਤਾਰ ਕਰ ਕੇ ਜੇਲ੍ਹ ਭੇਜਿਆ ਗਿਆ ਹੈ।"

"ਪਰ ਇਸ ਗੱਲ ਦੀ ਸਮਝ ਨਹੀਂ ਆ ਰਹੀ ਕਿ ਪੁਲਿਸ ਦੀ ਕੁੱਟ ਨਾਲ ਜ਼ਖਮੀ ਹੋਏ ਲੋਕਾਂ ਨੂੰ ਇਲਾਜ ਲਈ ਘਰੋਂ ਬਾਹਰ ਕਿਉਂ ਨਹੀਂ ਨਿਕਲਣ ਦਿੱਤਾ ਜਾ ਰਿਹਾ।"









ਉਨ੍ਹਾਂ ਕਿਹਾ ਕਿ, "ਖ਼ੈਰ, ਕੋਰੋਨਾਵਾਇਰਸ ਦੀ ਮਾਰ ਕਾਰਨ ਨਿਆਂ ਮੰਗਣ ਲਈ ਧਰਨਾ ਦੇਣਾ ਤਾਂ ਮੁਨਾਸਬ ਨਹੀਂ ਹੈ। ਅਸੀਂ ਪੀੜਤ ਪਰਿਵਾਰਾਂ ਨੂੰ ਨਿਆਂ ਦਿਵਾਉਣ ਲਈ ਬਾਬਾ ਬੂਝਾ ਸਿੰਘ ਭਵਨ ਮਾਨਸਾ ਵਿਖੇ ਹਮ-ਖ਼ਿਆਲ ਸੰਗਠਨਾਂ ਨਾਲ ਸੰਪਰਕ ਕਰਕੇ 23 ਅਪ੍ਰੈਲ ਨੂੰ ਇੱਕ ਸੰਕੇਤਕ ਪ੍ਰਦਰਸ਼ਨ ਰੱਖਿਆ ਹੈ। ਫ਼ਿਲਹਾਲ, ਅਸੀਂ ਜੇਲ੍ਹ ਭੇਜੇ ਗਏ ਲੋਕਾਂ ਨੂੰ ਜ਼ਮਾਨਤ 'ਤੇ ਬਾਹਰ ਲਿਆਉਣ ਦਾ ਯਤਨ ਕਰ ਰਹੇ ਹਾਂ।"

'ਪੁਲਿਸ ’ਤੇ ਹੋਇਆ ਸੀ ਹਮਲਾ'

ਜਦੋਂ ਬੀਬੀਸੀ ਪੰਜਾਬੀ ਨੇ ਮਾਨਸਾ ਪੁਲਿਸ ਮੁਖੀ ਨਰਿੰਦਰ ਭਾਰਗਵ ਨੂੰ ਪੁਲਿਸ ਵੱਲੋਂ ਕਥਿਤ ਤੌਰ 'ਤੇ ਕੀਤੀ ਗਈ ਵਧੀਕੀ ਬਾਰੇ ਸਵਾਲ ਕੀਤਾ ਤਾਂ ਉਨ੍ਹਾਂ ਨੇ ਕਿਹਾ ਕਿ ਜਿਹੜੇ ਬੰਦੇ ਦੇ ਖ਼ਿਲਾਫ਼ ਕਾਰਵਾਈ ਹੁੰਦੀ ਹੈ ਉਹ ਅਜਿਹੇ ਇਲਜ਼ਾਮ ਤਾਂ ਲਾਉਂਦਾ ਹੀ ਹੈ।

ਮਾਮਲੇ ਦਾ ਬਿਉਰਾ ਦਿੰਦੇ ਹੋਏ ਉਨ੍ਹਾਂ ਨੇ ਦਾਅਵਾ ਕਰਦਿਆਂ ਕਿਹਾ, "ਪੁਲਿਸ ਪਾਰਟੀ ਦਿਨੇ ਜਾਂਦੀ ਹੈ ਤੇ ਉਨ੍ਹਾਂ ਨੂੰ ਕਰਫ਼ਿਊ ਦੀ ਉਲੰਘਣਾ ਨਾ ਕਰਨ ਦੀ ਚੇਤਾਵਨੀ ਦੇ ਕੇ ਆਉਂਦੀ ਹੈ। 

"ਪੁਲਿਸ ਦੁਬਾਰਾ ਸ਼ਾਮ ਨੂੰ ਜਾਂਦੀ ਹੈ ਤੇ ਪੁਲਿਸ ਪਾਰਟੀ ’ਤੇ ਹਮਲਾ ਹੋ ਜਾਂਦਾ ਹੈ ਅਤੇ ਹਮਲਾ ਵੀ ਬੇਰਹਿਮੀ ਨਾਲ ਕੀਤਾ ਗਿਆ।"

"ਇੱਕ ਏਐਸਆਈ ਦੇ ਸਿਰ 'ਤੇ ਫੌਹੜਾ ਮਾਰਿਆ ਗਿਆ ਸੀ, ਫੌਹੜੇ ਨਾਲ ਆਮ ਤੌਰ 'ਤੇ ਗੋਬਰ ਵਗ਼ੈਰਾ ਇਕੱਠਾ ਕੀਤਾ ਜਾਂਦਾ ਹੈ ਤੇ ਖ਼ਤਰਨਾਕ ਹੋ ਸਕਦਾ ਹੈ।"

ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਉਸ ਦੇ ਸਿਰ ਤੇ ਟਾਂਕੇ ਲੱਗੇ ਸਨ ਤੇ ਉਸ ਨੂੰ ਹਸਪਤਾਲ ਵਿਚ ਭਰਤੀ ਕੀਤਾ ਗਿਆ ਸੀ।

"ਫਿਰ ਵੀ ਉਸ ਨੇ ਤੇ ਪੁਲਿਸ ਪਾਰਟੀ ਨੇ ਆਪਣੇ ਆਪ ਨੂੰ ਰੋਕਿਆ, ਹਥਿਆਰ ਹੁੰਦੇ ਹੋਏ ਕੋਈ ਫਾਇਰ ਨਹੀਂ ਕੀਤਾ, ਰਾਤ ਵਿਚ ਕੋਈ ਅਪਰੇਸ਼ਨ ਨਹੀਂ ਕੀਤਾ ਗਿਆ।"

ਪੁਲਿਸ ਨੇ ਸਰਪੰਚ ਵਗ਼ੈਰਾ ਨੂੰ ਬੁਲਾਇਆ ਤੇ ਸਵੇਰੇ ਚਾਨਣ ਵੇਲੇ ਪਿੰਡ ਵਿਚ ਸਰਚ ਕੀਤੀ। 

ਕਰੀਬ 50 ਬੰਦੇ ਮੌਕੇ ਤੇ ਸੀ ਜਿਹੜੇ ਪਹਿਲਾਂ ਪੁਲਿਸ ਦੇ ਸਾਹਮਣੇ ਆਏ ਪਰ ਪੁਲਿਸ ਨੇ 24 ਬੰਦਿਆਂ ਦੀ ਹੀ ਗਿਰਫਤਾਰੀ ਕੀਤੀ।

ਐਸਐਸਪੀ ਨੇ ਅੱਗੇ ਦੱਸਿਆ, "ਇੱਕ ਵੀ ਮਹਿਲਾ ਦੇ ਖ਼ਿਲਾਫ਼ ਕੋਈ ਕਾਰਵਾਈ ਨਹੀਂ ਕੀਤੀ ਗਈ ਹਾਲਾਂਕਿ ਸਾਡੇ ਕੋਲ ਵੀਡੀਉ ਹੈ ਜਿਸ ਵਿਚ ਇੱਕ ਮਹਿਲਾ ਕਹਿ ਰਹੀ ਹੈ ਕਿ ਮੈਂ ਚੌਂਕੀ ਨੂੰ ਅੱਗ ਲਾ ਦੇਵਾਂਗੀ।"

ਉਨ੍ਹਾਂ ਨੇ ਕਿਹਾ ਕਿ ਲੋਕਲ ਮੀਡੀਆ ਨੇ ਸਾਰਾ ਕੁੱਝ ਵੇਖਿਆ ਤੇ ਇਸੇ ਕਰਕੇ ਕਿਸੇ ਨੇ ਕੋਈ ਰਿਪੋਰਟ ਨਹੀਂ ਕੀਤੀ।

ਐਸਐਸਪੀ ਭਾਰਗਵ ਨੇ ਕਿਹਾ, "ਜੇ ਕਿਸੇ ਨੇ ਪੁਲਿਸ ਦੇ ਹਮਲਾ ਕੀਤਾ ਹੈ ਤਾਂ ਪੁਲਿਸ ਕਾਰਵਾਈ ਤਾਂ ਕਰੇਗੀ ਹੀ ਤਾਂ ਵੀ ਜੇ ਕਿਸੇ ਨੂੰ ਕੋਈ ਸ਼ਿਕਾਇਤ ਹੈ ਤਾਂ ਅਸੀਂ ਮਾਮਲੇ ਦੀ ਜਾਂਚ ਵਾਸਤੇ ਤਿਆਰ ਹਾਂ।" 

ਕੋਰੋਨਾਵਾਇਰਸ ਕਰਕੇ ਸਾਰੇ ਪਾਸੇ ਲੌਕਡਾਊਨ ਕੀਤਾ...